

 REPUBLIKA HRVATSKA

 OPĆINSKI SUD U SESVETAMA

 Industrijska cesta 15, Sesvete

Ured predsjednika suda

Broj: 7 Su-329/2023-16

Sesvete, 30. kolovoza 2023.

OBAVIJEST UZ OGLAS

Općinskog suda u Sesvetama broj 7 Su-329/2023 od 28. kolovoza 2023., sukladno čl. 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17 i 89/19 - dalje u tekstu: Uredba) obavještavaju se kandidati o opisu poslova i podacima o plaći za radno mjesto:

**OVLAŠTENI ZEMLJIŠNOKNJIŽNI REFERENT**

**Opis poslova:** samostalno donosi odluke o prijedlogu za upis u zemljišne knjige iprovodi upise u zemljišne knjige, poslove vezane za zemljišnoknjižne ispravne postupke, ulaže isprave u zbirku isprava, izdaje potrebne potvrde, uvjerenja i prijepise, zaprima podneske i prima stranke u vrijeme za prijem stranaka daje im podatke o sadržaju zemljišnih knjiga i zbirkama isprava i izdaje zemljišnoknjižne izvatke, izrađuje nacrte određenih odluka u zemljišnoknjižnim predmetima i druge poslove po nalogu i uputama voditelja zemljišnoknjižnog odjela.

 **Podaci o plaći:** plaća radnog mjesta za koje se vrši prijem utvrđena je čl. 108. st. 2. Zakona o državnim službenicima i namještenicima (Narodne novine, broj 27/01) u vezi sa čl. 144. Zakona o državnim službenicima (Narodne novine, broj 92/05, 140/05, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15, 61/17, 70/19, 98/19 i 141/22 - dalje u tekstu: ZDS) i člankom 9. f) toč. 1. Uredbe o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 60/12, 78/12, 82/12, 100/12, 124/12, 140/12, 16/13, 25/13, 126/13, 140/14 151/14, 76/15, 100/15, 73/19, 13/22, 139/22 i 26/23 - dalje u tekstu: Uredba). Podaci o plaći radnog mjesta za koje se vrši prijem nalaze se na web stranici Narodnih novina ([www.nn.hr](http://www.nn.hr))

**Sadržaj i način testiranja i pravni izvori za pripremanje kandidata za testiranje:**

**Testiranje se provodi u dvije faze**.

Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova.

Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

**Prva faza testiranja** - sastoji se od provjere znanja, sposobnosti i vještina bitnih za obavljanje poslova radnog mjesta za koje se je kandidat/kinja prijavilo/la - pismena provjera.

Pravni izvori za pripremu kandidata za testiranje:

- Zakon o zemljišnim knjigama (Narodne novine, broj 63/19 i 128/22)- www.nn.hr

- Pravilnik o unutarnjem ustroju, vođenju zemljišnih knjiga i obavljanju drugih poslova u zemljišnoknjižnim odjelima sudova (zemljišnoknjižni poslovnik) („Narodne novine“, broj 81/97, 109/02, 123/02, 153/02, 14/05, 60/10, 60/10, 55/13, 63/19) - [www.nn.hr](http://www.nn.hr)

**Druga faza testiranja:** U drugu fazu testiranja upućuju se kandidati koji su ostvarili najbolje rezultate u prvoj fazi testiranja i to 15 kandidata za svako radno mjesto. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

Druga faza testiranja sastoji se od provjere znanja rada na računalu. Testiranje će biti pismeno, a uključuje osnove operativnog sustava Windows i Microsoft Office.

**Intervju:** Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja, i to 10 kandidata. Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja.

Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju. Rezultati intervjua vrednuju se bodovima od 0 do 10.Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang listu kandidata prema ukupnom broju bodova ostvarenih na testiranju i intervjuu.

VRIJEME I MJESTO ODRŽAVANJA TESTIRANJA BITI ĆE OBJAVLJENO NAKNADNO NA WEB STRANICAMA OPĆINSKOG SUDA U SESVETAMA.